วันนี้ได้มีเพศสัมพันธ์กับเเฟนค่ะโดยส่วมถุงยางอนามัยทุกครั้งแต่ครั้งนี้ค่อนข้างรุนเเรงหลังจากมีเพศสัมพันธ์เสร็จก็พบว่ามีเลือดออกมาค่ะคล้ายเลือดประจำเดือนคือสีไม่แดงสดมากเป็นสีเเดงปกติแบบนี้ถือว่ามีความเสี่ยงเป็นมะเร็งปากมดลูกไหมคะ
สวัสดีค่ะ การมีเลือดออกหลังจากมีเพศสัมพันธ์ อาจเกิดจาก1. มีการฉีกขาดชองเยื่อบุภายในช่องคลอด ซึ่งอาจเกิดจากการมีเพศสัมพันธ์ที่รุนแรง และ/หรือท่าทางในการมีเพศสัมพันธ์ ซึ่งโดยปกติเลือดที่ออกจะมีปริมาณไม่มาก ค่อยๆ ซึมออก และจะเป็นอยู่เพียง 1-2 วัน2. มีการติดเชื้อที่ปากมดลูก หรือช่องคลอด ซึ่งมักมีตกขาวที่ผิดปกติร่วมด้วย3. มีติ่งเนื้อที่ปากมดลูก4. มีการอักเสบติดเชื้อในโพรงมดลูก มักมีอาการปวดท้องน้อยและตกขาวที่ผิดปกติร่วมด้วย บางคนอาจมีไข้5.มะเร็งปากมดลูกนอกจากมีเลือดออกหลังมีเพศสัมพันธ์ มักมีอาการเลือดออกกะปริดกะปรอย ตกขาวมีเลือดปน มีกลิ่นเหม็นผิดปกติ ปวดท้องน้อย เป็นต้นแนะนำให้สังเกตอาการไปก่อนค่ะ หากเลือดที่ออกมีปริมาณไม่มาก และออกนานไม่เกิน 2 วัน และหลังจากนั้นไม่มีเลือดออกหลังจากมีเพศสัมพันธ์อีก ก็ไม่จำเป็นต้องทำอะไร แต่หากยังคงมีเลือดออกนานหลายวัน เลือดที่ออกมีปริมาณมาก หรือหลังมีเพสสัมพันธ์ทุกครั้งยังคงมีเลือดออก หรือมีอการเลือดออกกะปริดกะปรอย ตกขาวผิดปกคิ จึงควรไปพบสูติ-นรีแพทย์เพื่อตรวจหาสาเหตุค่ะ